open-index/open-wikipedia-markdown huggingface dataset:
Natalja Pogonina

**Natalja Andrejevna Pogonina** (, s. 9. marraskuuta 1985 Vladivostok) on venäläinen shakinpelaaja. 2004 hän sai shakin naisten suurmestarin arvon. Hänen FIDE-arvonsa on tällä hetkellä 2501.

Pogonina on naisten shakin suurmestari. Hän oppi shakinpelaamisen viiden vuoden iässä, kun hänen isoisänsä opetti hänelle alkeet, ja hän on viettänyt paljon aikaa shakin parissa sitten 1993 kun hän voitti koulun tammiturnauksen. 1998 hän voitti alle 14-vuotiaiden Venäjän-mestaruuden.

Viimeiset voittonsa Pogonina sai 2008 kun hän voitti kultaa sekä pronssia joukkuepikashakissa. Pogonina on myös voittanut äänestysshakissa koko maailmaa vastaan, joka järjestettiin Chess.com:issa. Nataliaa vastaan liittoutui muutamia tuhansia pelaajia.

## Lähteet

* http://pogonina.chess.vspu.ru/bios.htm 
* http://www.chessblog.com/2009/05/star-interview-natalia-pogonina.html
* http://www.chessbase.com/newsdetail.asp?newsid=2837
* http://www.totalchess.spb.ru/kalend/2007/rudenko.html 
* http://www.northuralscup.ru/2007/tournament.shtml 
* http://www.wucc2008.org/news.htl
* http://www.2008wmsg.org/en/others/2008-09-27/1642062.html 
* https://web.archive.org/web/20081204043613/http://schachlive.dresden2008.de/results.f.eng.html
* http://moscowchessopen.ru
* http://www.chess.com/votechess/game.html?id=14051
Uimahypyt kesäolympialaisissa 1912

**[[Kesäolympialaiset 1912|Vuoden 1912 kesäolympialaisten]] [[uimahypyt]]** järjestettiin 6. &ndash; 15. heinäkuuta 1912. Tämä oli kolmas kerta kun laji oli mukana olympialaisten ohjelmassa. Mukana oli 57 osanottajaa kymmenestä eri maasta.

## Mitalistit
### Miehet

### Naiset

## Mitalitaulukko

## Lähteet
*Diving at the 1912 Stockholm Summer Games
Román Martínez

**Román Fernando Martínez** (s. 27. maaliskuuta 1983 Morón, Argentiina) on argentiinalainen jalkapalloilija. Hän edustaa tällä hetkellä argentiinalaista Tigreä ja on pelipaikaltaan keskikenttäpelaaja.

## Seurajoukkueura
Martínez aloitti uransa paikallisseura Deportivo Morónista vuonna 2000. Edustettuaan joukkuetta neljän kauden ajan, hän siirtyi maan pääsarjaseura Arsenal Sarandíin kaudeksi 2004–2005.

Vuonna 2006 hän siirtyi lainasopimuksella alemmalla sarjatasolla pelanneeseen Tigreen. Joukkue nousi kauden päätteeksi pääsarjaan ja sijoittui syyskaudella 2008 toiseksi. Sijoitus oli sen tähän astisen seurahistorian korkein.

Kaudeksi 2008–2009 Martínez siirtyi espanjalaisseura Espanyoliin. Hän teki ensimmäisen maalinsa joukkueessa 13. joulukuuta 2008 ottelussa Valenciaa vastaan. Martínez sai kiitettävästi peliaikaa läpi kauden, sillä samalla pelipaikalla normaalisti pelannut Iván de la Peña kärsi jatkuvista loukkaantumisista. Hän pelasi lopulta kauden aikana 32 ottelua ja teki niissä viisi maalia.

Kesällä 2009 hän siirtyi kauden kestävällä lainasopimuksella pääsarjaan nousseeseen Tenerifeen. Hän teki kauden aikana yhteensä viisi maali, joista neljä tuli viimeisien seitsemän ottelukierroksien aikana. Maalit pelastivat tärkeitä pisteitä Sporting Gijónia ja Racing Santanderia vastaan, mutta lopulta sekään ei riittänyt vaan joukkue putosi pääsarjasta.

Hän palasi kaudeksi 2010–2011 Tigreen lainasopimuksella.

## Aiheesta muualla
* Tilastot BDFutbol -sivustolla
Pär Engsheden

**Pär Engsheden** (s. 1967) on ruotsalainen vaatesuunnittelija. Hän on suunnitellut omia mallistoja vuodesta 1996. Hän on tullut tunnetuksi Ruotsin prinsessoille Victorialle ja Madeleinelle sekä kuningatar Silvialle suunnittelemistaan iltapuvuista. Engsheden nousi kuuluisuuteen suunniteltuaan Madeleinelle Nobel-juhlaan 2002 punaisen, kohua herättäneen puvun, jonka sanottiin olevan liian paljastava prinsessalle. Hän on suunnitellut lähes kaikki Nobel-puvut Ruotsin prinsessoille ja kuningattarelle, mutta hänen tunnetuin pukunsa lienee Victorian hääpuku.

## Lähteet
24 tunnin kello

**24 tunnin kello** on tapa ajan esittämiseen, jossa vuorokauden tunnit on numeroitu arvoilla 0&ndash;23 keskiyöstä alkaen. 24 tunnin kello on maailman yleisimmin käytetty ajan esitysmuoto.

12 tunnin kello eli järjestelmä, jossa samoilla numeroilla 1&ndash;12 merkitään sekä aamu- että iltapäivän tunteja, jotka tarvittaessa erotetaan toisistaan esimerkiksi merkinnöillä AM ja PM, ovat käytössä muun muassa Australiassa, Kanadassa (pois lukien Quebec), Intiassa, Filippiineillä sekä Yhdysvalloissa. Monissa maissa käytetään sekä 12 että 24 tunnin muotoja. 12 tunnin muotoa käytetään yleensä puhekielessä. 24 tunnin muodosta käytetään Yhdysvalloissa myös nimitystä **sotilasaika** ja **astronominen aika**. 24 tunnin esitysmuoto on standardin ISO 8601 mukainen esitysmuoto. Ilmailussa ja merenkulussa 24 tunnin esitysmuoto on kansainvälinen standardi.

## Kellonajan esitys Suomessa
Ennen itsenäisyyttä Suomessa käytettiin 12-tuntista kellonajan merkintää lisukkeilla ap. (aamupäivä) ja ip. (iltapäivä), joskus e.p.p. ja j.p.p. (ennen ja jälkeen puolen päivän). Ruotsiksi nimitykset olivat f.m. ja e.m.. Siirtymä 24-tuntiseen kelloon tapahtui 1920-30-luvuilla. Euroopan rautateiden vuoden 1926 aikataulukonferenssissa sovittiin yhteisestä siirtymisestä 24 tunnin esitystapaan. Skandinavian ja Saksan rautatiet siirtyivät tähän keväällä 1927 ja Valtionrautatiet 15. toukokuuta 1928.

## Tietokoneiden tuki
Useimmissa maissa tietokoneet käyttävät 24 tunnin aikaa. Yleensä käyttäjä voi helposti vaihtaa 24 tunnin muotoon kieliasetuksista (alueasetuksia muuttamatta).

## Lähteet

## Katso myös
* Military Time
Ghencean hautausmaa

**Ghencean hautausmaa** sijaitsee Bukarestissa, Romaniassa. Hautausmaalla on kaksi osaa. siviili- ja sotilasshautausmaat. Sen sotilashautausmaalle on haudattu muun muassa diktaattori Nicolae Ceaușescu sekä hänen vaimonsa Elena Ceaușescu.

Hautausmalla on sekä ensimmäisessä että toisessa maailmansodassa kaatuneita romanialaissotilaita, kaikkiaan 2795 vainajaa, joista noin 500 on tunnistamatta.

## Lähteet
* Aamulehti sivu A11, 22.7.2010

## Aiheesta muualla
Kaakaojauhe

**Kaakaojauhe** on kaakaopuun siemenistä eli kaakaopavuista valmistettu tuote. Sitä saadaan, kun paahdetut pavut puristetaan massaksi, josta poistetaan kaakaovoi ja joka jauhetaan sitten hienoksi. Kaakaojauhetta käytetään yhtenä kaakaojuoman pääaineosana maidon tai veden lisäksi. Kaakaojauhetta voidaan käyttää myös leivonnaisiin ja jälkiruokiin.

Kaupan makeutetut kaakaojauheet ja kaakaojuomajauheet sisältävät pääasiassa sokeria. Nimikkeellä ”makeutettu kaakaojauhe” saa myydä EU:ssa tuotetta, jossa on vähintään 32 prosenttia kaakaota. ”Kaakaojuomajauheen” pitää sisältää vähintään 25 prosenttia kaakaojauhetta. Loppu on sakkaroosia.

## Lähteet

## Aiheesta muualla
Uimahypyt kesäolympialaisissa 1920

**[[Kesäolympialaiset |Vuoden 1920 kesäolympialaisten]] [[uimahypyt]]** järjestettiin 22. &ndash; 29. elokuuta 1920. Tämä oli neljäs kerta kun laji oli mukana olympialaisten ohjelmassa. Mukana oli 53 osanottajaa 14 eri maasta.

## Mitalistit
### Miehet

### Naiset

## Mitalitaulukko

## Lähteet
*Diving at the 1920 Antwerpen Summer Game
Greater Accra

**Greater Accra** on yksi Ghanan kymmenestä hallintoalueesta. Sen pääkaupunki on Atlantin valtameren rannalla sijaitseva Accra.  Accra on myös koko Ghanan valtion pääkaupunki.

## Piirikunnat

Greater Accra jakautuu piirikuntiin, kuten muutkin Ghanan hallintoalueet. Alla luettelo Greater Accran piirikunnista.

*Accra Metropolitan
*Adenta Municipal
*Ashaiman Municipal
*Dangme East
*Dangme West
*Ga East Municipal
*Ga South Municipal
*Ga West Municipal
*Ledzokuku-Krower Municipal
*Tema Metropolitan

## Lähteet

## Aiheesta muualla
Céline Bara

**Céline Bara** (s. 9. syyskuuta 1978 Antony, Ranska) on ranskalainen pornonäyttelijä. Hän oli ehdolla aikuisviihdepalkinnon Hot d’Orin saajaksi luokassa *Paras uusi ranskalaistähtönen* () vuonna 2000. Hänen omaelämäkertansa *La Sodomite* julkaistiin vuonna 2007. Hän perusti myös ranskalaisen äärivasemmistolaisen pienpuolueen *Mouvement Antithéiste Libertin (MAL)* vuonna 2012, joka toimi Ariègen departementissa.

## Filmografia
* 2012 : *Baranormal Sexuality* ,*Céline Bara Studio*
* 2012 : *Pornos 99* ,*Céline Bara Studio*
* 2011 :*Bara Sex Dance* ,*Céline Bara Studio*
* 2011 :*Baradoxal* ,*Céline Bara Studio*
* 2010 :*Céline vs Stéphanie* ,*Céline Bara Studio*
* 2010 :*Baraback* ,*Céline Bara Studio*
* 2010 :*Céline Bara vs Satan* ,*Céline Bara Studio*
* 2010 :*Star Trik* ,*Céline Bara Studio*
* 2009 :*Pornanthologie volume 1* ,*Céline Bara Studio*
* 2009 :*Pornanthologie volume 2* ,*Céline Bara Studio*
* 2009 :*Pornanthologie volume 3* ,*Céline Bara Studio*
* 2008 :*Au nom du Fist* ,"Céline Bara Studio*
* 2003 :*Doktor Fellatio 18*,*Elegant angel*
* 2001 :*Enculator* ,"Cyrille Bara"
* 2001 :*Déclic Rectal* ,"Cyrille Bara"
* 2001 :*The Bara Sex Show* ,"Cyrille Bara"
* 2001 :*Psychose Rectale* ,"Cyrille Bara"
* 2000 :*Hardlander* ,"Cyrille Bara"
* 2000 :*Casseur de fesses* ,"Cyrille Bara"
* 2000 :*Doggy girls* ,"Cyrille Bara"
* 2000 :*Les Garces des étoiles* ,"Cyrille Bara"
* 2000 :*Fiction anal* ,"Cyrille Bara"
* 2000 :*Hardlander* ,"Cyrille Bara"
* 2000 :*Obsessions Virtuelles* ,"Cyrille Bara"
* 2000 :*Libre excès* ,"Cyrille Bara"
* 2000 :*Sex Dream* ,"Cyrille Bara"
* 2000 :*Agent 7007* ,"Cyrille Bara"
* 2000 :*Analyseur* ,"Cyrille Bara"
* 2000 :*Girls in Black* ,"Cyrille Bara"
* 2000 :*Dévore moi* ,"Cyrille Bara"
* 2000 :*Anal Training* ,"Cyrille Bara"
* 2000 :*Les confessions de Céline* ,"Cyrille Bara"
* 2000 :*La diablesse* ,"Cyrille Bara"
* 2000 :*Les Fantasmes de Céline* ,"Cyrille Bara"
* 2000 :*Black is black 3* [[Concorde]]
* 2000 :*Lesbian anal 5* [[Concorde]]
* 2000 :*Les Tontons tringleurs* ,*Blue One*
* 2000 :*2000 ans d'amour*, *Colmax*
* 2000 :*Au Féminin*, *Imamedia*
* 2000 :*Whore Factory* . [[Extrem associat]]
* 2000 :*Smell like fish* ,*Extrem associat*
* 1999 :*Wild Wild Sex* ,*Maeva vidéo*
* 1999 :*Amours de femmes* ,*Maeva Vidéo*
* 1999 :*Police des moeurs* ,*Colmax*
* 1999 :*Les filles de la patronne* ,[[Marc Dorcel]]
* 1999 :*Passage à l'acte* ,[[JTC]]
* 1999 :*Tournage X 2*,*Luxor Vidéo*
* 1999 :*Ass woman 8*, *XY video*
* 1999 :*Fist Uro 18* ,[[Concorde]]
* 1999 :*Les ensorceleuses ou le Projet Blair Bitch*, *Mad X*
* 1999 :*Requiem anal* ,*Lucy vidéo*
* 1999 :*Extrem anal 11* ,[[Concorde]]
* 1999 :*Toisons au naturel* ,"Alkrys*
* 1999 :*95C* ,*Nanou vidéo*
* 1999 :*Malicia la malicieuse* ,*Nanou vidéo*
* 1999 :*Profession enculeur* ,*Nanou vidéo*
* 1999 :*Grosses névrosées du cul *, MST

## Lähteet

## Aiheesta muualla
* celinebara.com
* Céline Bara EGAFD
* Céline Bara IMDB
* La Sodomite
* Dossier de presse 
* Nominations Hot d'or 2000 source AVN
*La Dépêche du Midi
Chesapeake (Virginia)

**Chesapeake** on kaupunki Yhdysvalloissa, Virginian osavaltiossa. Se on itsenäinen kaupunki, eikä kuulu mihinkään piirikuntaan. Chesapeake on osa Hampton Roadsin metropolialuetta. Chesapeakessa oli vuonna 2006 arviolta 220&nbsp;560 asukasta.

Chesapeaken kaupunki muodostettiin vuonna 1963, kun South Norfolkin kaupunki ja Norfolkin piirikunta yhdistettiin.

## Historia
Eurooppalaiset asuttivat nykyisen Chesapeaken kaupungin alueen ensimmäistä kertaa vuonna 1620 Elizabeth Riverin varrelle. Norfolkin piirikunta perustettiin jo 1636.

Alueella käytiin yksi Yhdysvaltain vapaussodan taisteluista. Dunmoren jaarli John Murray johdatti brittijoukot Norfolkiin joulukuussa 1775. Brittiläiset linnoittautuivat ja odottivat yhdysvaltalaisten saapumista. Armeijat kohtasivat 9. joulukuuta Great Bridgen taistelussa, jonka yhdysvaltalaiset voittivat. Yhdysvaltain sisällissodassa alueella ei käyty taisteluita, mutta Pohjoisvaltioiden joukot miehittivät sen.

Suurin osa Norfolkin piirikunnasta oli vielä 1900-luvun alussa maaseutua. South Norfolkin alue alkoi kuitenkin kehittyä Norfolkin kaupungin vaikutuksesta. South Norfolk irrotettiin omaksi kunnaksi 1919, ja siitä tuli itsenäinen Norfolkin piirikuntaan kuulumaton kaupunki 1950. South Norfolk ja Norfolkin piirikunta menettivät 1950- ja 1960-lukujen aikana lähes 50&nbsp;000 asukasta ja noin 78 neliökilometriä maata, kun niiden alueesta liitettiin osa naapurikaupunkeihin. Sekä South Norfolkin että Norfolkin piirikunnan päättäjät pitivät tulevaisuudennäkymiä heikkoina. Syksyllä 1961 molempien hallinnon edustajat sopivat alueliitoksesta, ja uusi Chesapeaken valtuusto kokoontui ensimmäistä kertaa 2. tammikuuta 1963.

## Lähteet

## Aiheesta muualla
*Kaupungin kotisivut
Chesapeake

**Chesapeake** voi viitata seuraaviin asioihin:
*Chesapeake, entinen paikkakunta Indianassa
*Chesapeake, kunta Länsi-Virginiassa
*Chesapeake, kunta Ohiossa
*Chesapeake, kaupunki Virginiassa
*Chesapeakenlahti, estuaari Virginiassa
**[[USS Chesapeake (1799)]]*, Yhdysvaltain laivaston fregatti
**[[USS Chesapeake (ID-3395)]]*, yhdysvaltalainen pelastusalus
*''HMS Chesapeake (1855), brittiläinen fregatti
*Chesapeake, yhdysvaltalainen folk rock/bluegrass -yhtye
Víctor Ruiz

**Víctor Ruiz Torre** (s. 25. tammikuuta 1989 Esplugues de Llobregat, Espanja) on espanjalainen jalkapalloilija. Hän edustaa espanjalaisseura Real Betisia ja on pelipaikaltaan keskuspuolustaja.

## Seurajoukkueura
Ruiz on Espanyolin kasvatti. Edustusjoukkueessa ensiesiintymisensä hän teki 6. joulukuuta 2009 ottelussa Racing Santanderia vastaan.

27. tammikuuta 2011 hän siirtyi italialaisseura Napoliin 4½-vuotisella sopimuksella. Osana kauppaa Jesús Dátolo siirtyi katalonialaisseuraan pysyvällä siirrolla.

Kesällä 2011 hän palasi takaisin Espanjaan ja teki viisivuotisen sopimuksen Valencian kanssa. Hän edusti Villarrealia vuosina 2014–2019, joista ensimmäisen vuoden lainasopimuksella.

## Lähteet

## Aiheesta muualla
* Víctor Ruizin tilastot BDFutbol-sivustolla
Jürgen Haase

**Jürgen Haase** (s. 19. tammikuuta 1945 Friedersdorf) on saksalainen entinen yleisurheilija, joka kilpaili kestävyysjuoksussa. Aktiiviurallaan hän edusti maajoukkuetasolla Itä-Saksaa ja seuratasolla SC Leipzigia. Haase voitti EM-kisoista kolme mitalia, kultaa 10&nbsp;000 metriltä vuosina 1966 ja 1969 sekä hopeaa samalta matkalta vuonna 1971. Hän osallistui olympialaisiin kerran, Méxicossa 1968. Tuolloin Haase sijoittui 10&nbsp;000 metrillä viidenneksitoista. 

Haase ryhtyi urheilu-uransa jälkeen juoksuvalmentajaksi ja oli Saksan jälleenyhdistymisen jälkeen maan liiton valmentaja. Hänen valmennettavistaan ehkä tunnetuin oli kestävyysjuoksija Kathrin Weßel, joka kilpaili 1980- ja 1990-luvuilla. 

## Ennätykset

* 10&nbsp;000 m: 27.53,36 (1971) 

## Lähteet
Werner von Moltke

**Werner Konrad Graf von Moltke** (24. toukokuuta 1936 Mühlhausen – 29. tai 30. heinäkuuta 2019 Nieder-Olm) oli saksalainen yleisurheilija, joka kilpaili kymmenottelussa. Hän edusti seuratasolla Universitätssportclub Mainzia. Von Moltke voitti EM-kisoista kaksi mitalia, kultaa Budapestista 1966 ja hopeaa Belgradista 1962. Hän osallistui olympialaisiin kerran, Méxicossa 1968. Von Moltke joutui kuitenkin keskeyttämään tuon kilpailun jo kahden lajin jälkeen.

## Ennätykset
* Kymmenottelu: 7&nbsp;849 (1966)

## Lähteet

## Aiheesta muualla
Trashed

**Trashed** on Black Sabbath -yhtyeen kappale ja vain Pohjois-Amerikassa julkaistu single vuoden 1983 studioalbumilta *[[Born Again]]*, jonka aloitusraitana se toimii. Kappale on merkitty koko yhtyeen (Ian Gillan, Tony Iommi, Geezer Butler ja Bill Ward) tekemäksi. ”Trashed” edustaa tyylillisesti nopeatempoista heavy metalia, ja sen on sanottu tuovan mieleen solisti Ian Gillanin edellisen yhtyeen Deep Purplen kappaleen ”Speed King”. Sanoitukset kertovat muun muassa autoilusta, tequilasta ja viskistä, ja Gillanin mukaan sanat perustuvat tositapahtumiin, kun yhtye oli pubi-illan jälkeen ajanut kilpaa autoilla studion yhteydessä sijainneella kilpa-radalla ja Gillan oli romuttanut Bill Wardin auton.

Sekä ”Trashedista”, että sen promosinglen 12"-version b-puolesta ”Zero the Hero”, kuvattiin musiikkivideot. 7"-version b-puolella julkaistiin instrumentaali "Stonehenge". 

Ian Gillan levytti kappaleesta oman versionsa vuoden 2006 sooloalbumilleen *[[Gillan's Inn]]*. Mukana olivat Tony Iommi sekä Deep Purple-jäsenet Roger Glover ja Ian Paice.

## Kappaleet
### 7"-versio
**A-puoli**
#Trashed (edit) - 3:52
**B-puoli**
#Stonehenge - 1:58

### 12"-promoversio
**A-puoli**
#Trashed (edit) - 3:52
**B-puoli**
#Zero the Hero (edit) - 3:58

### 7"-promoversio
**A-puoli**
#Trashed (stereo edit) - 3:52
**B-puoli**
#Trashed (mono edit) - 3:52

## Muusikot

*Ian Gillan - laulu
*Tony Iommi - kitara
*Geezer Butler - basso
*Bill Ward - rummut

*Geoff Nicholls - kosketinsoittimet

## Julkaisuhistoria

*marraskuu 1983: Warner Bros, 7-29434 / BAA 2160VIS, 7" US
*1983: Warner Bros, PRO-A-2102, 12" US, "specially edited for radio", promo
*1983: Warner Bros, 7-29434 / BAA 2160VIS, 7" US, stereo- ja mono-edit, promo
*1983: Warner Bros, 92 94347, 7" CAN

## Lähteet
AD Cerro de Reyes Badajoz Atlético

**Agrupación Deportiva Cerro de Reyes Badajoz Atlético** on jalkapalloseura, joka tulee Badajozin kaupungista Espanjasta. Joukkue on perustettu 6. tammikuuta 1980 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 3&nbsp;500-paikkainen Estadio José Pache.

Joukkue nousi ensimmäistä kertaa alimmalle kansalliselle sarjatasolle Tercera Divisióniin kaudeksi 1999–2000. Se pelasi seitsemän kautta Tercera Divisiónissa, kunnes nousi Segunda División B:hen.

## Aiheesta muualla
* Seuran virallinen kotisivusto
PZL TS-8 Bies

**PZL TS-8 ''Bies*** oli puolalainen koulukone, joka oli [[Puolan ilmavoimat|Puolan ilmavoimien]] käytössä vuodesta 1957 1970-luvulle. 1960-luvun puolivälissä ilmavoimat antoi 100 konetta siviililentokoulutukseen. 

Kone kehitettiin korvaamaan [[LWD Junak|TS-9 Junak 3]]- ja [[Jakovlev Jak-11|Jak-11]] -lentokoneet. Pääsuunnittelija oli [[Tadeusz Sołtyk]], jonka nimestä tuli koneen tunnuksen "TS". Koneen nimi oli *Bies'' eli paholainen. 

Kone lensi ensilentonsa 23. heinäkuuta 1955. Tyypillä saavutettiin kolme ilmailun maailmanennätystä, joista 20. toukokuuta 1957 lennetty ennätys pysyi voimassa elokuuhun 1982 asti.

WSK-Okecie rakensi 10 konetta ja WSK Mielec rakensi pääosan kaikkiaan 251 koneesta.

## Tekniikkaa

 
* miehistö: oppilas, opettaja
* voimalaite Narkiewicz WN-3, 7-sylinterinen tähtimoottori, 315 hv
* kärkiväli 10,5 m
* pituus 8,55 m
* korkeus 3,0 m
* siipipinta-ala 19,10 neliö-m
* tyhjäpaino 1292 kg
* suurin massa 1672 kg
* suurin nopeus 315 km/h 
* lakikorkeus 5900 m
* suurin noususnopeus 6,3 m/s
* kantama 620 km 

## Lähteet
*  

### Viitteet

## Aiheesta muualla
A.T. Eko

**A.T. Eko** (s. 9. huhtikuuta 2001) on suomenhevonen ja vuoden 2010 ravikuningas. Sen isä on Suikun Ero ja emä A.T. Viksu. Sen säkäkorkeus on 159 cm.. A.T. Ekon omistaa Einari Vidgrén Oy, ja sitä ohjasti hevosen valmentaja Eero Hakkarainen. Ori lopetti kilpauransa vuonna 2012.

Vieremäläinen liikemies Einari Vidgrén osti A.T. Ekosta puolet, kun hevonen oli viisivuotias. Hevosen yhteisomistajuus tuotti ongelmia, ja lopulta Vidgrén osti itselleen myös toisen osuuden. Myöhemmin A.T. Ekolle tuli ongelmia, ja sen luultiin nuoruutensa liian kovien kilpailujen takia olevan jo uransa lopulla, mutta Eero Hakkaraisen valmennuksessa se onnistui 9-vuotiaana nousemaan ravikuninkaaksi. Hevosen nimen etuliite tulee köyliöläisestä hevosenkasvattajasta Aapo Teperistä, jonka tilalla syntyneiden A.T.-hevosten joukossa on monta tähtijuoksijaa.

A.T. Eko on voittanut muun muassa L. Fabritius -muistoajon, Satakunta Seniorin, Savo-ajon sekä useita V75- ja V75 -finaalilähtöjä. Kylmäverihevosten Suur-Hollola-ajossa se oli toinen vuonna 2007. Ravikuninkaan tittelin A.T. Eko saavutti Oulun kuninkuusraveissa 2010. Ori voitti kaksi osalähtöä ja sijoittui mailin matkalla toiseksi.

## Lähteet
I.P. Vipotiina

**I.P. Vipotiina** (s. 1. kesäkuuta 1999 — 5. marraskuuta 2024) on suomenhevostamma. Se on vuosien 2009, 2010 ja 2011 ravikuningatar I.P. Vipotiinan isä on Turo ja emä I.P. Vipotti. Sen säkäkorkeus on 155 cm. Hevosta ohjasti Pertti Puikkonen, jonka tallissa Espoonkartanon alueella se asuu. Sen omistavat Seppo Juvonen sekä Rip Rap Team eli Jouni Koittola ja Hannu Hokkanen. Sen on kasvattanut Heikki Parviainen. Parvaisen kasvattamien hevosten nimessä oleva etuliite I.P. tulee kantatamma Ilta-Postin nimestä. I.P. Vipotiinan hoitaja Jaana Lehtonen valittiin vuoden 2010 hevosenhoitajaksi ja I.P. Vipotiina Vuoden vanhemmaksi suomenhevostammaksi..

## Kilpaura

I.P. Vipotiina juoksi 3-vuotiaana tammojen täyden matkan suomenennätykset 1.34,9 volttilähetyksellä ja 1.34,1 autolähetyksellä. 4-vuotiaana se voitti Kriteriumin, Pikkuprinssin, Pikkupelimannin ja Oulu Expressin, 5-vuotiaana Suomenhevosten Derbyn. Se on osallistunut kuninkuusraveihin vuosina 2006 ja 2007. 10-vuotiaana juoksi tammojen SE-ajan (ja ME) 1.20,2aly ja voitti siten Suurmestaruus-ajon. Se on ravikuningatar 2009 ja 2010.

I.P. Vipotiinalta leikattiin 2006 nuljuluusta palanen, ja sen arveltiin joutuvan lopettamaan raviuransa ja siirtymään siitoshevoseksi.

Vuoden 2010 Kuninkuusraveissa Oulussa I.P. Vipotiina voitti kaikki kolme matkaa. Sen saama kokonaisaika kolmelta matkalta 9.38,9 oli tammojen kovin yhteisaika vuodesta 1984 lukien.

Vuosi 2011 ei alkanut I.P. Vipotiinalta hyvin, eikä se ollut voittanut ennen Kuninkuusraveja yhtään kilpailua. Kuninkuusraveissa se kuitenkin voitti jälleen kaikki kolme lähtöä ja siten ravikuningatar-tittelin Ylöjärven Teivossa jo kolmannen kerran peräkkäin. Viimeisellä matkalla I.P. Vipotiina teki kylmäveristen tammojen Suomen ennätyksen pitkällä matkalla, ja kokonaisaika 9.31,8 paransi tamman edellisenä vuonna tekemää Ravikuningatar-kisan ennätystä yli seitsemällä sekunnilla. Vuoteen 2024 mennessä ennätystä ei ole vielä rikottu; lähimmäksi on tullut Viren Camilla vuonna 2021 kokonaisajalla 9.32,6.

## Siitosura ja kuolema
I.P. Vipotiina palasi kasvattajalleen Silvolan tilalle siitostammaksi vuoden 2013 lopussa. Se sai vuosina 2015-2024 yhteensä seitsemän varsaa.

I.P. Vipotiina lopetettiin 5. marraskuuta 2024 hammasvaivojen vuoksi 25 vuoden ikäisenä ja haudattiin samaan paikkaan kuin emänsä I.P. Vipotti (jalostusvalio), emänemänsä Ilta-Posti (jalostusvalio) ja tätinsä I.P. Sukkula (kolminkertainen ravikuningatar).

## Lähteet
Tulitikli

**Tulitikli** (*Spinus cucullatus*) on eteläamerikkalainen uhanalainen varpuslintu.

Tulitiklit elävät Venezuelassa neljän läänin alueella, Kolumbian Norte de Santanderissa ja Guyanan lounaisosassa, josta löydettiin uusi populaatio vuonna 2000. Trinidadissa elänyt vahva populaatio on todennäköisesti hävinnyt, sillä havaintoja ei ole tehty 1960-luvun jälkeen. Myös Puerto Ricossa elänyt, häkkikarkureista syntynyt populaatio, on vaarassa hävitä. Lajin kokonaiskanta on 2&nbsp;500–9&nbsp;999&nbsp;yksilöä ja kanta on edelleen taantumassa.

Lajin uhanalaisuuden syy on kaupallinen pyynti, joka on 1940-luvulta saakka ollut laitonta. Tulitikli on suosittu lemmikki värikkään ulkomuotonsa ja kauniin laulunsa takia. 1920-luvulta alkaen sitä on risteytetty kanarialintujen kanssa punertavien värisävyjen saamiseksi. Hans Duncker ja Karl Reich tutkivat silloin värien periytyvyyttä.
## Lähteet
*http://www.birdlife.org/datazone/species/factsheet/22720374 
*The Australian Red Siskin Finch (Carduelis Cucullata) Web Site  

### Viitteet
Kaptopriili

**Kaptopriili** (C9H15NO3S) on angiotensiinikonvertaasientsyymin estäjä eli ACE-estäjä, jota käytetään verenpainetta alentavana lääkkeenä.

## Synteesi ja kemialliset ominaisuudet
Kaptopriilisynteesin lähtöaineena on metakryylihappo. Metakryylihapon ja vetyhalogenidin välisellä reaktiolla muodostuu halogenoitu karboksyylihappojohdannainen, josta tehdään tionyylikloridin avulla 2-metyylipropaonyylikloridin johdannainen. Tämä johdannainen reagoi proliinin kanssa ja muodostuneen yhdisteen enantiomeerit erotetaan. Puhdistetun yhdisteen annetaan reagoida ammoniumvetysulfidin kanssa, jolloin tuotteena muodostuu kaptopriiliä.

Kaptopriilin kiderakenteen alkeiskoppi on ortorombinen ja yhdiste esiintyy erikoisessa antiplanaarisessa konformaatiossa. Kaptopriili liukenee kohtalaisesti veteen ja myös orgaanisiin liuottimiin. Vesiliuoksissa yhdiste esiintyy cis- ja trans-isomeereina. Näistä cis-muoto on hieman happamampi ja myös stabiilimpi emäksisemmissä olosuhteissa. Happamissa olosuhteissa trans-isomeeri on vakaampi. Trans-kaptopriilin heikompi happamuus johtuu karboksyyliryhmän vedyn ja amidoryhmän hapen välisestä vetysidoksesta.

## Käyttö
Kaptopriiliä käytetään verenpainetaudin, sydämen vajaatoiminnan hoitoon ja sydänkohtauksen jälkeiseen hoitoon. Lisäksi yhdistettä käytetään diabetespotilailla ehkäisemään valtimosairauksien puhkeamista.

Kaptopriili vaikuttaa muiden ACE-estäjien tavoin estämällä angiotensiini II:n synteeisä. Angiotensiini II nostaa verenpainetta supistamalla verisuonia. Ihmisen elimistössä kaptopriili metaboloituu symmetriseksi disulfidikseen kaptopriilidisulfidiksi.

## Sivuvaikutukset
Kaptopriili voi aiheuttaa makuaistin heikentymistä, pansytopeniaa, keuhkorakkuloiden tulehtumista, haimatulehduksen, agranulosytoosin tai luuydinlaman. Osan sivuvaikutuksista on arveltu johtuvan kaptopriilin tioliryhmästä. asetyylisalisyylihapon ja naloksonin yhteiskäytön on todettu haittaavan kaptopriilin verenpainetta alentavaa vaikutusta.

## Lähteet
Eero Vuorinen

**Eero Vuorinen** (s. 18. toukokuuta 1953 Padasjoki) on suomalainen lääkäri, Kymenlaakson keskussairaalan kipupoliklinikan osaston ylilääkäri. 

Vuorinen on valmistunut lääkäriksi Kuopion yliopistosta 1977. Hän valmistui anestesian erikoislääkäriksi Helsingin yliopistosta 1987. 

## Julkaisut
*Kipu ja sen hoito, Orion, 2004

## Palkinnot ja tunnustukset
*Suomen kivuntutkimusyhdistyksen tunnustuspalkinto 1997
*Vuoden auttaja, 2010 Suomen Kipu ry:n

## Lähteet
Things Ain’t What They Used to Be

”**Things Ain’t What They Used to Be**” on Mercer Ellingtonin säveltämä jazzstandardi vuodelta 1941. Johnny Hodgesin johdolla nauhoitettu ensilevytys, jonka kokoonpano koostui Duke Ellingtonin orkesterin jäsenistä, nosti kappaleen nopeasti monien big band -aikakauden orkesterien ohjelmistoon. Ellingtonin lisäksi muun muassa Glenn Miller, Charlie Barnet, Les Brown ja Harry James soittivat kappaletta yhtyeidensä kanssa. Kappale on Mercer Ellingtonin tunnetuin sävellys.

Kappale syntyi aikana, jolloin orkesterinjohtaja Duke Ellington ei saanut muusikkoliitto ASCAP:n lakon takia soittaa omia sävellyksiään radiossa. Näin ollen hän tilasi kappaleita pojaltaan Merceriltä ja Billy Strayhornilta, jotka eivät kuuluneet liittoon. Strayhorn sävelsi Ellingtonille muun muassa kappaleet ”Take the ’A’ Train” ja ”Chelsea Bridge”; Mercer Ellingtonin tuotoksia puolestaan olivat ”Things Ain’t What They Used to Be”, ”Blue Serge” ja ”Moon Mist”.

Rakenteeltaan kappale perustuu kahteen vuorottelevaan riffiin C-duurissa, seuraten 12 tahdin blueskaavaa. Hidas blueskappale soitetaan yleensä instrumentaalina, mutta toisinaan myös Ted Parsonsin kirjoittamilla sanoilla laulettuna.

## Lähteet
Kokko (albumi)

**Kokko** on kansanmusiikkiyhtye Värttinän vuonna 1996 ilmestynyt kuudes studioalbumi. Sen julkaisi yhdysvaltalaisen Warner Music Groupin omistama levy-yhtiö Nonesuch Records. Albumi ilmestyi Suomessa ja Pohjois-Amerikassa samanaikaisesti lokakuussa 1996, mutta muualla maailmassa vasta tammikuussa 1997. *Kokko* on viimeinen Värttinän albumi, jolla yhtyeen perustajajäsen Sari Kaasinen on mukana.

## Kappaleet
#
#
#
#
#
#
#
#
#
#
#

### Vaihtoehtoinen kappalejärjestys
Alla on albumin alkuperäinen, Värttinän ja tuottaja Janne Haaviston tarkoittama kappalejärjestys, jota levy-yhtiö muutti ennen levyn julkaisemista.

#Tuulilta tuleva
#Halla
#Iro
#Merten kosijat
#Omani
#Pojaton
#Korppi
#Pyry
#Kokko
#Ottajat
#Emoni ennen

## Kokoonpano
* Mari Kaasinen – laulu
* Sari Kaasinen – laulu
* Kirsi Kähkönen – laulu
* Sirpa Reiman – laulu
* Antto Varilo – kitara
* Janne Lappalainen – busuki
* Pekka Lehti – kontrabasso, piano
* Marko Timonen – rummut, lyömäsoittimet
* Kari Reiman – viulu, kantele
* Riitta Kossi – harmonikka

### Vierailevat muusikot
* Janne Haavisto – lyömäsoittimet
* Benjamin Lehti – laulu
* Kiisa-Mari Kemppainen – laulu

## Lähteet

## Aiheesta muualla
* ''Kokko'' discogs.com -sivustolla
Kaato

**Kaato** tarkoittaa muun muassa seuraavia:

* kaato, lattian, putken tms. kaltevuus
* kaato, keilailussa kaikkien keilojen kaataminen ensimmäisellä heitolla
* kaato, kuvitteellisessa pallopelissä huispauksessa käytettävä nahkapallo
Eddie DelGrosso

**Eddie DelGrosso** (s. 27. elokuuta 1985 Las Vegas) on yhdysvaltalainen jääkiekkopuolustaja.

DelGrosso pelasi kaudella 2004–2005 USHL-liigassa St. Louis H. Eaglesin joukkueessa, josta hän siirtyi kahdeksi seuraavaksi kaudeksi Indiana Iceen, jossa hän oli kahdesti sarjan eniten maaleja tehnyt puolustaja.

Tämän jälkeen hän siirtyi NCAA:han Nebraska-Omahan yliopistojoukkueeseen, jossa hän vietti neljä kautta. Hänet valittiin kerran sarjan kakkos- ja ykköstähdistöön. Kaudella 2009–2010 DelGrosso pelasi kahdeksan ottelua AHL:n Springfield Falconsissa.

Heinäkuun lopussa DelGrosso  siirtyi try-out-sopimuksella Helsingin IFK:hon. DelGrosso vakuutti joukkueenjohdon harjoituspeleissä ja hän sai sopimuksen joukkueen kanssa. HIFK:ssä hän ei saanut kuitenkaan kunnolla peliaikaa ja käväisi lainalla HPK:ssa ja Mestiksen Kiekko-Vantaalla. Lopulta hän palasi joulukuussa takaisin Yhdysvaltoihin, kun hän teki sopimuksen ECHL:n Las Vegas Wranglersin kanssa. 

## Lähteet
Serge Daan

**Serge Daan** (11. kesäkuuta 1940 Mook, Alankomaat – 9. helmikuuta 2018 Paterswolde, Alankomaat) oli hollantilainen käyttäytymistutkija.

Serge Daan opiskeli biologiaa Amsterdamin yliopistossa, jossa hän väitteli filosofian tohtoriksi, aiheenaan eläinten talvihorros. Väitöksen jälkeen hän työskenteli neljä vuotta Max Planck -instituutin käyttäytymistieteen laitoksella Jürgen Aschoffin ja Colin Pittendrighin ohjauksessa. Vuonna 1975 Daan nimitettiin Groningenin yliopiston apulaisprofessoriksi ja 1996 etologian professoriksi. Vuodesta 2003 lähtien hän hoiti Nikolaas Tinbergenin perustamaa Käyttäyttymisbiologian kunniaprofessorin virkaa.

Daan perehtyi etenkin ihmisten ja muiden eläinten biologisen kellon tutkimiseen. Biologinen kello ohjaa eliön perinnöllisiä rytmisiä toimintoja. Daan kirjoitti noin 250 tieteellistä artikkelia, pääosin eliön vuorokausirytmiikasta.

## Lähteet
Carrie 2 – raivo

**Carrie 2 – raivo** () on Katt Shean ohjaama yhdysvaltalainen kauhuelokuva vuodelta 1999. Se on jatko-osa Brian de Palman *[[Carrie (vuoden 1976 elokuva)|Carrielle]]* (1976). Elokuvassa käytetään Stephen Kingin luomia henkilöhahmoja.

Elokuvan pääosia näyttelevät Emily Bergl, Mena Suvari, Jason London ja Amy Irving, joka oli mukana myös ensimmäisessä osassa.

## Juoni
20 vuotta aikaisemmin Carrie tuhosi kaikkea vihallaan. Painajainen on päättynyt, mutta Carrien sisarpuoli saa samanlaisia voimia ja lähtee kostoreissulle.

## Rooleissa

## Lähteet
Joachim Kirst

**Joachim Kirst** (s. 21. toukokuuta 1947 Neunhofen) on saksalainen entinen yleisurheilija, joka kilpaili kymmenottelussa. Hän edusti maajoukkuetasolla Itä-Saksaa ja seuratasolla ASK Vorwärts Potsdamia. Kirst voitti kultaa EM-kisoissa vuosina 1969 ja 1971, jonka lisäksi hän nappasi pronssia juniorien EM-kisoista 1966. Hän osallistui olympialaisiin kahdesti, vuosina 1968 ja 1972. Kirst sijoittui Méxicossa 1968 viidenneksi, mutta joutui keskeyttämään kilpailun kuuden lajin jälkeen Münchenissä 1972. 

Myös Joachimin vaimo Rita oli olympiatason yleisurheilija.

## Ennätykset

* Kymmenottelu: 8188 (1971) 

## Lähteet
Tamara Danilova

**Tamara Petrovna Danilova** (; s. 30. heinäkuuta 1939 Leningrad) on Neuvostoliittoa edustanut yleisurheilija, joka kilpaili kiekonheitossa. Hän voitti kultaa Ateenan EM-kisoissa 1969 tuloksella 59,28 metriä. Danilova osallistui olympialaisiin kerran, Münchenissä 1972. Tuolloin hän sijoittui neljänneksi tuloksella 62,86. Kyseinen heitto jäi myös Danilovan ennätykseksi.

## Lähteet
Jippikayjei

"**Jippikayjei**" on rap-artisti Cheekin ensimmäinen singlejulkaisu hänen kuudennelta studioalbumiltaan, *[[Jare Henrik Tiihonen 2]]*. Single julkaistiin ladattavaksi 11. elokuuta 2010. NRJ sai yksinoikeuden soittaa kappaletta kaksi viikkoa ennen julkaisua. Jippikayjei soi ensimmäisen kerran radiossa 26. heinäkuuta. Kappaleen ovat tuottaneet MMEN, Elastinen ja Iso H ja taustalaulut laulaa Karoliina Kallio. Jippikayjei nousi suoraan Suomen latauslistan kärkeen, viikolla 33.
Jippikayjei-single on myynyt kultalevyyn oikeuttavan määrän.

## Musiikkivideo
Kappaleeseen kuvattiin musiikkivideo, jossa Cheek toimii kolmen naisurheilijan valmentajana. Muun muassa Lahden stadionilla kuvattu video oli ensinäytössä The Voicella 16. elokuuta. Urheilijoina esiintyvät videolla Players-tanssiryhmän Jenna Joutsenjärvi ja Linda Härkin.

## Tekijät
* Sanoitus: Cheek
* Tuotanto: MMEN, Elastinen, Iso H
* Taustalaulut: Karoliina Kallio
* Vastaava tuottaja: Cheek
* Äänitys, miksaus ja masterointi: Iso H/Rähinä Studiot
* Kannet: Tasis/Make It Happen
* Kuva: Toni Hemmilä/Femboart

## Lähteet
Pesäpallon Ykkössarja 1988

Pesäpallon Ykkössarjan kausi 1988 oli kahdeksas ykkössarjakausi pesäpallossa. Sarjan voitti ylivoimaiseen tyyliin Sotkamon Jymy, joka yhdessä Loimaan Palloilijoiden kanssa nousi Mestaruussarjaan. Saaren Urheilijat, joka edellisvuonna nousi ykkössarjaan jätti kuitenkin paikkansa käyttämättä ja sen tilalle nostettiin Järvenpään Palo.

## Ykkössarja

### Runkosarja

Sotkamo ja Loimaa nousivat SM-sarjaan. Hamina karsintaan SM-sarjan 10. sijoittuneen kanssa. Suomensarjaan putosivat Tohmajärvi, Halsua ja Järvenpää. Tilalle nousivat Suomensarjan lohkovoittajat: Juvan Pallo, Ulvilan Pesä-Veikot ja Oulun Lippo.

### SM-sarjakarsinta

## Lähteet

* http://mrasilainen.com/sarjat/ottelut/M_1-sarja_1981-2008.xls
Frank Siebeck

**Frank Siebeck** (s. 17. elokuuta 1949 Schkeuditz) on saksalainen entinen yleisurheilija, joka kilpaili pika-aitajuoksussa. Hän edusti maajoukkuetasolla Itä-Saksaa ja seuratasolla SC Leipzigia. Siebeck voitti kultaa 110 metrin aitajuoksusta Helsingin EM-kisoissa 1971 ajalla 14,00 sekuntia. Lisäksi hän voitti sisäratojen EM-kilpailuissa 60 metrin aitajuoksusta neljä mitalia, kultaa vuonna 1973, hopeaa vuosina 1970 ja 1975 sekä pronssia vuonna 1974. Siebeck osallistui olympialaisiin kahdesti, vuosina 1972 ja 1976. Hän sijoittui Münchenissä 1972 viidenneksi, mutta ei selviytynyt finaaliin saakka Montrealin kisoissa 1976.

## Ennätykset

* 110 m aidat: 13,33 s (1976) 

## Lähteet
Hurrikaani Gert

**Hurrikaani Gert** oli luokan 2 hurrikaani, joka alkoi trooppisena aaltona Afrikan rannikolla 5. syyskuuta 1993. Se kehittyi trooppiseksi matalapaineeksi 14. syyskuuta 170 kilometriä Panamasta pohjoiseen ja vahvistui trooppiseksi myrskyksi seuraavana päivänä, minkä jälkeen se kulki Nicaraguan ja Hondurasin ylitse. Matalapaineeksi heikentyneenä se saapui Hondurasinlahdelle 17. syyskuuta ja vahvistui uudelleen myrskyksi, alkoi liikkua länteen ja maihin Belize Cityn kohdalla 18. syyskuuta. Hurrikaaniksi se vahvistui 20. päivä ja Meksikon halki liikuttuaan se oli heikentynyt matalapaineeksi 21. päivä, jonka jälkeen se siirtyi itäiseen Tyyneenmereen.

Meksikossa raportoitiin 42 kuolonuhria ja kaksi haavoittunutta, Hondurasissa 21 kuollutta, Nicaraguassa kahdeksan, El Salvadorissa neljä ja Costa Ricassa yksi, eli kuolleita oli yhteensä 76. Kodittomaksi jäi noin 100&nbsp;000.

## Lähteet
Helga Seidler

**Helga Seidler** (omaa sukua **Fischer**, s. 5. elokuuta 1949 Oberneuschönberg) on saksalainen entinen yleisurheilija ja olympiavoittaja, joka kilpaili pikajuoksussa. Hän edusti maajoukkuetasolla Itä-Saksaa ja seuratasolla chemnitziläistä SC Karl-Marx-Stadtia. Seidler oli mukana Itä-Saksan kultaa voittaneessa 4 × 400 metrin viestijoukkueessa sekä Münchenin olympialaisissa 1972 että Helsingin EM-kisoissa 1971. Lisäksi hän voitti kultaa 400 metrin henkilökohtaiselta matkalta EM-kisoista 1971 ja sijoittui olympialaisissa 1972 samassa lajissa neljänneksi.

## Ennätykset

* 400 m: 51,5 s (1972) 

## Lähteet
Felix Seppälä

**Felix Richard Seppälä** (11. elokuuta 1895 Pornainen – 18. lokakuuta 1972 Hämeenlinna) oli suomalainen kansanedustaja, kunnallispoliitikko ja opettaja. Kansanedustajana hän oli vuosina 1945–1958. Hän toimi myös Kokoomuksen eduskuntaryhmän puheenjohtajana 1954–1956.

Seppälä syntyi Pornaisissa maanviljelijäperheeseen. Hänen vanhempansa olivat Stefanus Eriksson-Seppälä ja Amanda Sofia Seppälä. Uransa hän loi Etelä-Hämeessä. Hän kirjoitti ylioppilaaksi vuonna 1915 ja valmistui filosofian kandidaatiksi ja maisteriksi vuonna 1921. Siviilitoimessa hän oli ensin Tampereen klassillisen lyseon suomen kielen ylimääräisenä lehtorina ja sitten Hämeenlinnan lyseon historian ja yhteiskuntaopin vanhempana lehtorina, jota tointa hän piti 34 vuotta (1926–1960). Hän oli myös Hämeenlinnan museon johtajana vuosina 1930–1955. Avioliiton hän solmi vuonna 1926 kuvaamataidon opettaja Eva Urmin (ent. Gustafsson) kanssa. Perheeseen syntyi kolme lasta.

Kokoomusbiografiassa luonnehditaan Seppälän poliittista toimintaa: “Seppälä oli perinteinen konservatiivi, joka kannatti kodin, uskonnon ja isänmaan arvoja ja muisti sosialidemokraateista myös vuoden 1918 punaisuuden ja kapinan sekä 1920–1930-lukujen vastakohtaisuudet näiden kanssa. Hän kannatti perinteistä porvarillista yhteistyötä ja tuntuu kyenneen sulattamaan Kekkosen aseman ja luonteen paremmin kuin valtaosa ryhmätovereista. Vanhafennomaanista hänessä oli myös jatkuva epäluulo teollisuuden edustajia, ”suurta rahaa” ja ”kapitalismia” kohtaan samoin kuin näkemys, että sivistys ja aatteellisuus oli unohdettu. Myös sitä ilmiötä, että joku sai elantonsa politiikasta, hän vieroksui. --- Vaikka hän toimi loppuvaiheessa myös eduskuntaryhmän puheenjohtajana, viime kädessä hän ei kilpaillut puolueessa johtoasemista, koska hän oli niin selkeästi maakunnan edustaja eikä kuulunut puolueen helsinkiläiseen eliittiin.”

## Aiheesta muualla
* Kokoomusbiografia
*
Algebraisti

**Algebraisti** () on Iain M. Banksin vuonna 2004 ilmestynyt tieteisromaani. Teos ilmestyi suomeksi vuonna 2008 Loki-kirjojen kustantamana. Suomentaja on Niko Aula.

## Vastaanotto

*[[Portti (lehti)|Portti]]*-lehden arvostelijan Harri Erkin mukaan Banks on unohtanut tiivistää kirjaansa. Kirjailijan luomat muukalaislajien edustajat ovat kuin naamioituneita ihmisiä ja sivuhenkilöt varsin paperinmakuisia. *[[Tähtivaeltaja]]*-lehden Toni Jerrmanin mukaan *Algebraisti* on Banksin heikoin tieteiskirja. Romaanin loppupuoli on viihdyttävä, mutta kirjassa on liikaa tarpeetonta aineistoa.

## Lähteet

## Aiheesta muualla
* Brooke, Keith: The Algebraist. *Infinity plus* 16.1.2005. 
* Geary, Christopher: The Algebraist. *Zone-sf.com* 2004. 
* Ikävalko, Marko: Algebraisti . *Keskisuomalainen* 24.1.2009.
* McMahon, Donna: The Algebraist. *The SF Site* 2005. 
* Murray, Charles Shaar: Access all arias of a standard space opera. *The Independent* 22.10.2004. 
* Ylönen, Sirpa: Hyvän ja pahan häälyvällä rajalla. *Warkauden lehti* 9.3.2009.
Radolfzellin lintuasema

**Radolfzellin lintuasema** on Radolfzell am Bodenseen kaupungissa Saksan Baden-Württembergn osavaltiossa sijaitseva Max Planck -instituutin lintutieteellinen tutkimusasema.

Radolfzellin aseman edeltäjä oli Rossittenin lintuasema, jonka tieteellinen toiminta alkoi jo vuonna 1901, mutta jonka Saksa toisen maailmansodan jälkeen joutui luovuttamaan Neuvostoliitolle. Asema sijaitsee Bodenseen rannalla lähellä Sveitsin rajaa. Asemalla työskentelee noin 210 henkilöä, joista suuri osa on opiskelijoita. Johtajana toimii tohtori Martin Wikelski. Aseman entinen pitkäaikainen johtaja, tohtori Peter Berthold, jatkaa emeritusprofessorina.

Aseman rengastustoiminta on aina ollut vilkasta. Aktiivisia rengastajia on noin 200 ja heidän lisäkseen maastossa työskentelee noin 150 vapaaehtoista. Aseman kaikki rengastukset ja rengaslöydöt (noin 50&nbsp;000 ulkomaista löytöä) vuodesta 1947 lähtien on tallennettu tietokantaan. Rengastuksia kertyy vuoden aikana noin 80&nbsp;000, kaikkiaan asemalla on rengastettu yli viisi miljoonaa lintua. Rengastustoimintaa johtaa Wolfgang Fiedler.

## Lähteet
*Max Planck Institute for Ornithology  
*EURING 

### Viitteet
Kęstutis Šapka

**Kęstutis Šapka** (15. marraskuuta 1949 Vilna – 11. lokakuuta 2025) oli Neuvostoliittoa edustanut liettualainen yleisurheilija, joka kilpaili korkeushypyssä. Hän ryhtyi ammattikorkeushyppääjäksi vuoden 1968 kesäolympialaisten jälkeen ja oli ensimmäisiä floppausta käyttäneitä hyppääjiä. Šapka voitti ulkoratojen EM-kisoissa kultaa vuonna 1971 ja hopeaa 1974 sekä sisäratojen EM-kisoissa kultaa 1974 ja hopeaa 1972. Hän osallistui olympialaisiin kerran, Münchenissä 1972. Tuolloin Šapka sijoittui kahdenneksitoista tuloksella 215 senttimetriä. 

Šapka ryhtyi urheilu-uransa jälkeen valmentajaksi ja hänet sijoitettiin vuonna 2007 Liettuan 20 parhaan yleisurheiluvalmentajan joukkoon.

## Ennätykset
* Korkeushyppy: 225 cm (1974)

## Lähteet
Kytö (Espoo)

**Kytö** on saari Espoossa viitisen kilometriä etelään Suvisaaristosta. Saari on metsäinen, noin 16 hehtaarin kokoinen ja noin kymmenen metrin korkuinen. Saaressa on kaksi deaktivoitua rannikkotykkiä ja 1930-luvulla rakennettu tulenjohtotorni.

Kytö ja sitä ympäröivät luodot jäivät aikoinaan isonjaon ulkopuolelle, minkä seurauksena omistusoikeus saariin on ollut pitkään epäselvä. Venäjän armeija käytti saaria vuosina 1914–1918. Tarton rauhassa Venäjän armeijan omaisuus siirtyi Suomen valtiolle, ja siitä lähtien puolustusvoimat hallinnoi aluetta omistajan tapaan. Kytöön oli sijoitettu rannikkotykkipatteri kenraalimajuri Väinö Valveen helmikuussa 1940 antaman esityksen mukaisesti. Sotien jälkeisissä rannikkotykistön ryhmityssuunnitelmissa Kytöä esitettiin säilytettäväksi Porkkalan muuttuneen tilanteen vaikutuksesta joko miehitettynä rannikkolinnakkeena tai miehittämättömänä vartiolinnakkeena. Rajavartiolaitos käytti linnakkeen kasarmirakennusta jatkosotaa seuranneina vuosina Porkkalan vuokra-alueen valvontaan. Linnakkeen aseistukseksi valmistui vuonna 1969 uusi 152/50 T -patteri ja saarta tutkittiin 1980-luvulla mahdollisena 100 TK -patterin sijoituspaikkana. Jälkimmäisiä tykkejä ei kuitenkaan päädytty asentamaan Kytöön.

Kun valtio vuonna 2000 luovutti Kytön Espoon kaupungille, kävi ilmi, ettei valtiolla ollutkaan riidatonta omistusoikeutta saareen. Maaoikeus päätti vuonna 2002 Kytön kuuluvan valtiolle, mutta korkein oikeus kumosi päätöksen vuonna 2005. Uudessa kiinteistönmääritystoimituksessa Kytöstä muodostettiin itsenäinen tila, jonka omistusoikeus jäi erikseen selvitettäväksi. Nykyään Kytö on yksityiskäytössä.
 

Kytön itäpuolella sijaitsee hehtaarin laajuinen Djupuddsklacken, joka on maankohoamisen myötä kasvanut lähes kiinni Kytöön. Saariryhmään kuuluu myös kaksi Kytön pohjoispuolista kalliosaarta, Södra Kytökäringen ja Norra Kytökäringen.


## Lähteet
*

### Viitteet
Fulbert Youlou

**Abbé Fulbert Youlou** (9. heinäkuuta 1917 – 6. toukokuuta 1972) oli kongolainen poliitikko, joka oli Kongon tasavallan ensimmäinen presidentti, nationalistinen johtaja sekä roomalaiskatolilaisen kirkon pappi.

Youlou syntyi Brazzavillen lähistöllä ja kävi koulua ja pappisseminaaria siellä, Kamerunissa ja Gabonissa. Hänet vihittiin roomalaiskatoliseksi papiksi vuonna 1946. Hän lähti poitiikkaan vuonna 1956 ja pääsi Brazzavillen pormestariksi. Seuraavana vuonna Kongo sai enemmän itsehallintoa, maahan valittiin aluevaltuusto. Youloun perustama puolue, afrikkalaisten etuja puolustava demokraattinen liitto UDDIA sai yhtä monta paikkaa kuin sosialistit. Puolue kuului Rassemblement démocratique africain -järjestöön.

Yhden edustajan loikattua Youlousta tuli pääministeri, ja maan itsenäistyttyä sen ensimmäinen presidentti.

Youlou pyrki saamaan aikaan Keski-Afrikan ranskankielisten maiden liiton, mutta hanke kariutui Gabonin vastustukseen. Kongon kriisissä 1960 Youlou tuki Joseph Kasa-Vubua ja vastusti Patrice Lumumbaa.

Korruptio, epäpätevyys, yleinen tyytymättömyys, yleislakot ja Ranskan tuen puute saivat Youloun eroamaan vuonna 1963.

## Lähteet
Englannin Valioliigan kausi 2010–2011

**Englannin Valioliigan kausi 2010–2011** oli Valioliigan 19. kausi. Kausi alkoi 14. elokuuta 2010 ja päättyi 22. toukokuuta 2011. Chelsea lähti kauteen hallitsevana mestarina.

Manchester United voitti Englannin mestaruuden 19. kerran, ja nousi täten eniten mestaruuksia voittaneeksi seuraksi ohi Liverpoolin . Chelsea sijoittui toiseksi ja Manchester City kolmanneksi. Mestaruussarjaan putosivat Birmingham, Blackpool ja West Ham. 

## Joukkueet

* 1 Luvut Valioliigan kauden 2009–2010 loputtua.

## Sarjataulukko
Lähde: premierleague.com

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero, P = pisteetJärjestyksen sarjataulukossa ratkaisee: 1. pisteet; 2. maaliero; 3. tehtyjen maalien määrä

### Ottelut

Tilanne 6. maaliskuuta 2010 pelattujen ottelujen jälkeen. Lähde: http://www.premierleague.com/page/Results Kotijoukkue vasemmalla, vierasjoukkue ylhäällä.

## Parhaat maalintekijät
Lähde: premierleague.com

## Suomalaiset pelaajat
*Shefki Kuqi (Newcastle United)
*Jussi Jääskeläinen (Bolton Wanderers)

## Lähteet
Miloš Pavlović

**Milos Pavlović** (s. 8. lokakuuta 1982 Belgrad, Serbian ST) on serbialainen moottoriurheilija. 

## Ura
### Karting
Pavlović kilpaili kartingissa vuosina 1991-1996, voittaen Jugoslavian Karting Championship -luokan mestaruuden vuonna 1991, Jugoslavian National Karting Championship ja Mini Kart -luokkien mestaruuden vuonna 1992 ja Italian Regional Karting Championship -luokan mestaruuden vuonna 1993. Vuonna 1996 hänestä tuli nuorin Ayrton Senna Trophy -kilpailun voittanut kuljettajana. 

### Formulat
Vuosina 1997–1999 Pavlović kilpaili Formula Vauxhall -sarjassa sijoittuen parhaimmillaan sarjan neljänneksi. Vuonna 2000 Pavlović kilpaili Britannian Formula 3 -sarjassa sijoittuen 11:nneksi. Vuonna 2002 Pavlović voitti Italian F3-sarjan mestaruuden. Vuonna 2003 hän kilpaili World Series Light -sarjassa, voittaen seuraavalla kaudella sarjan mestaruuden. 

Vuosina 2005–2007 Pavlović kilpaili World Series by Renault -sarjassa, sijoittuen kolmanneksi kaudella 2007. Vuonna 2008 hän ajoi GP2-sarjassa BCN Competicion-tallissa osallistuen viiteen kilpailuun, joissa starttasi kolmeen saavuttamatta pisteitä. Samana vuonna Pavlović kilpaili Aasian GP2-sarjassa saavuttaen kuusi pistettä. Viimeisenä pikkuformulakautenaan 2009 Pavlović kilpaili Formula 2 -sarjassa, saavuttaen kaksi palkintosijaa ja 29 pistettä ja sijoittuen lopulta yhdeksänneksi. 

### Urheiluautot
Vuodesta 2011 lähtien Pavlović on kilpaillut urheiluautoluokissa. Ensimmäisellä kaudellaan hän ajoi FIA GT1 World Championship -sarjassa neljä kilpailua saavuttamatta pisteitä. Vuonna 2014 hän voitti Lamborghini Super Trofeo -luokassa sekä Euroopan että maailmanmestaruuden. Vuonna 2016 Pavlović ajoi ADAC GT Masters-sarjassa saavuttaen seitsemän pistettä.

## GP2-tulokset

### Aasian GP2
Yleinen vesialue

**Yleisiä vesialueita** ovat Suomen aluevedet merellä ja suurten järvien selät, siltä osin kuin ne ovat kylien rajojen ulkopuolella. Yleisillä vesialueilla voi olla myös vähäisiä saaria. Suomessa kaikilla vesialueilla on omistaja. Yleiset vesialueet omistaa valtio (paitsi Ahvenanmaalla, jossa ne omistaa maakunta). Yleiset vesialueet merkitään kiinteistöinä kiinteistörekisteriin. Sisäjärvistä yhteistä vesialuetta on yhdeksässä järvessä, eli Päijänteessä, Lappajärvessä, Höytiäisessä, Pyhäselässä, Orivedessä, Koitereessa, Puruvedessä, Oulujärvessä ja Inarijärvessä.

Pääosa yleisistä vesialueista on Metsähallituksen hallinnassa (24&nbsp;350 km² vuoden 2008 alussa).

Kaikki valtion omistama vesialue ei ole yleistä vesialuetta. Valtio omistaa myös ns. *yksityistä vettä* muun muassa osana valtion metsämaa- ja suojelualuekiinteistöjä.

Kalastuksesta yleisellä vesialueella on omat määräyksensä. Meressä yleisellä vesialueella on Suomessa vakinaisesti asuvalla pohjoismaan kansalaisella oikeus kotitarve- ja virkistyskalastukseen. Järvessä yleisellä vesialueella on kunnassa asuvalla oikeus harjoittaa koukkukalastusta. 

Yleiseen vesialueeseen ei voi saada lainhuutoa.

Yleisiä vesialueita ei tule sekoittaa yksityisten kiinteistöjen yhteisomistuksessa oleviin yhteisiin vesialueisiin, joita hallitsevat osakaskunnat.

## Katso myös
* Osakaskunta
* Vesialue
* Yhteisalue

## Lähteet